岳珂
唐许浑乌丝栏诗真迹赞
玉{上竹下氏}诗府旌阳仙，骖鸾翳凤珊瑚鞭。
羽裳云锦朝帝垣，天凤戛佩披瑯玕。
瑶阶十二琪树连，珠晖璧魄环非烟。
手按碧蕊丹葩鲜，昆阆七七争芳妍。
翩焉来下探九渊，攫颔惊起龙正眠。
茫茫尘劫今几年，北斗柄烂东海田。
袖中琲琲辉且圆，琤琮落笔如流泉。
乌拦锦襟余百篇，狱宝上烛牛斗躔。
御题小玺今宛然，已散复合庸非天。
鲸鱼东去云浪翻，晴昼昳荡开虎关。
紫金浮玉月满川，大招为赋乘槎骞。